text: EU-valget rykker ind hos Danfoss
  22 april 2014 kl. 10.45
  Flere af de Konservatives toppolitikere var i dag på besøg hos Danfoss i Nordborg, for at snakke om energieffektivitet og flere arbejdspladser.
  Europa-parlamentarikeren Bendt Bendtsen, formand Lars Barfoed og folketingsmedlemmet Mike Legarth var alle på besøg hos Danfoss.
  -Jeg arbejder meget med energieffektivitet, så derfor er det vigtigt, at komme ud og se hvilke udfordringer vores virksomheder har, så vi kan få skabt nogle jobs, fortæller Bendt Bendtsen.
  -Vi har brug for produktionsjobs i Danmark, og Danfoss er en af de virksomheder, der viser, at man stadig kan producere i Danmark, fortæller han til TV SYD.
  